**Κόνιτσα 16/09/2022**

**ΔΕΛΤΙΟ ΤΥΠΟΥ**

**Συνάντηση Δημάρχου Κόνιτσας με τον Υφυπουργό Αθλητισμού Λευτέρη Αυγενάκη**

Τον Υφυπουργό Αθλητισμού Λευτέρη Αυγενάκη επισκέφθηκε την Πέμπτη 15 Σεπτεμβρίου 2022 ο Δήμαρχος Κόνιτσας Νικόλαος Εξάρχου, παρουσία του συντοπίτη μας Υφυπουργού Προστασίας του Πολίτη Λευτέρη Οικονόμου.

Αντικείμενο της συζήτησης αποτέλεσε η αξιοποίηση των αθλητικών υποδομών του Δήμου Κόνιτσας και η επίσπευση των διαδικασιών για τη δημιουργία και λειτουργία «Εθνικού Κέντρου Extreme Sports και Εναλλακτικών Μορφών Αθλητισμού» στην Κόνιτσα στην Αναγνωστοπούλειο Γεωργική Σχολή.

Σε επικοινωνία την ίδια μέρα με τον Αναπληρωτή Υπουργό Εσωτερικών Στέλιο Πέτσα, συζητήθηκαν θέματα που αφορούν το Πρόγραμμα «Αντώνης Τρίτσης», καθώς και την ένταξη άλλων έργων σε χρηματοδοτικά εργαλεία.

Ο Δήμαρχος εκφράζει θερμές ευχαριστίες στους Υφυπουργούς για την εξαιρετική συνεργασία, το ενδιαφέρον και την ανταπόκρισή τους.

Από το Γραφείο Δημάρχου